b'\n_START_ARTICLE_\nAlojzij Strupi\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani srednji \xc5\xa1oli se je odlo\xc4\x8dil za duhovni\xc5\xa1ki poklic in vstopil v ljubljansko bogoslovje, 21. oktobra 1923 je prejel ma\xc5\xa1ni\xc5\xa1ko posve\xc4\x8denje. Pou\xc4\x8deval je nem\xc5\xa1\xc4\x8dino in latin\xc5\xa1\xc4\x8dino na \xc5\xa1kofijski klasi\xc4\x8dni gimnaziji v \xc5\xa0entvidu nad Ljublano, leta 1932 je postal suplent, leta 1936 pa profesor. Aprila 1941 je zaradi zasedbe z drugimi zapustil \xc5\xa0kofove zavode in se nastanil v Baragovem semeni\xc5\xa1\xc4\x8du v Ljubljani. Maja 1945 se je umaknil iz Ljubljane, vendar ni pri\xc5\xa1el \xc4\x8dez Karavanke, ker so ga partizani zajeli \xc5\xbee pred tem in ga zaprli v \xc5\xa0kofove zavode, ki so ta\xc4\x8das \xc5\xbee postali koncentracijsko tabori\xc5\xa1\xc4\x8de. Ob avgustovski amnestiji je bil povsem iz\xc4\x8drpan in je 17. avgusta zaradi virusne bolezni umrl. Pokopan je bil v rojstni \xc5\xbeupniji v Naklem.'